kardosdrur/scandi-wiki huggingface dataset:
Hornstrandir

Hornstrandir er oprindeligt betegnelsen for kystlinjen langs vestsiden af Húnaflói sydøst for Horn i regionen Vestfirðir i det nordvestlige Island, men i dag dækker navnet nærmere over Hornstrandir Naturreservat, hvis grænse går fra Hrafnsfjörður til Furufjörður.

Hornstrandir er et tyndt befolket område. Frem til 2. verdenskrig boede her nogle få bønder, ægsamlere og samlere af drivtømmer. Drivtømmeret dannede som et af de få steder i Island grundlag for tømrer- og snedkerarbejde. I 1935 boede her omkring 500 mennesker, men sociale ændringer resulterede i en fraflytning der i 1951 gjorde området øde.
Efter at nationalparken blev grundlagt i 1975 bor der om sommeren nogle få af familier i naturreservatet.

Natur 
Der findes omkring 260 forskellige arter blomstrende planter eller bregner. Der er ikke nogen nævneværdig vegetation over 300-400 meters højde.

Der findes en del forskellige musarter, men ræve er det dominerende pattedyr. Der findes et utroligt rigt fugleliv.

Turisme 
Om sommeren er der regelmæssig skibsforbindelse fra Ísafjörður over  fjorden Ísafjarðardjúp. Fuglefjeldene, de mange vandfald og det øde højland giver muligheder for vandretur.

Galleri

Eksterne henvisninger 
 The Hornstrandir Nature Reserve

Islands geografi
Surabaya

Surabaya er Indonesiens næststørste by og hovedstad i provinsen Østjava. Byen ligger på den nordlige kyst af det østlige Java. Der bor  mennesker i Surabaya. Byens navn stammer fra to ord, sura eller suro (haj) og baya eller boyo (krokodille).
Bandung

Bandung er en indonesisk by og hovedstad i provinsen Vestjava. Byen ligger 768 meter over havets overflade. Der bor omkring 2,1 mio. mennesker i Bandung.

I 1955 blev Bandung-konferencen mellem en række neutrale lande afholdt i byen til stor irritation for bl.a. USA's udenrigsminister John Foster Dulles.

Referencer
Oak City Rally

Oak City Rally er et sæbekasseløb, som hvert år afholdes i Farum. Løbet, som arrangeres af DDS Absalon Division i samarbejde med Egemose Centret, gennemførtes første gang i 1975 og går fra Farum Station til Egemose Centret ad en 10 km lang rute.

Hidtil bedste tid (i Super Seniorklassen) indehaves af Røvrender, som i 2010 gennemførte løbet på 34 minutter og 27 sekunder.

Sæbekasseløbet blev for over 10 år siden optaget i Guinness Book of Records med den fine titel: Verdens største, længste og hårdeste sæbekasseløb.

Eksterne henvisninger 

 Løbets hjemmeside
 Resultat 2010
 

Sportskonkurrencer
Spejderløb
Frank Miller

Frank Miller (født 27. januar 1957 i Olney, Maryland, USA) er en amerikansk tegneserietegner og -forfatter. Han er i Danmark bedst kendt for sin tegneserie Sin City, som i 2005 udkom i filmatiseret version. Frank Miller spiller her selv en bi-rolle (som præst).

Af andre af hans bemærkelsesværdige arbejder kan nævnes:
 Ronin
 Daredevil
 Batman: The Dark Knight Returns 
 300.

Eksterne henvisninger 

 Officiel hjemmeside 
 

Tegneserietegnere fra USA

Amerikanere i 1900-tallet
Amerikanere i 2000-tallet
Nørlyng Herred

Nørlyng Herred hed i Kong Valdemars Jordebog Lyungæhæreth nørræ og hørte i middelalderen til Ommersyssel; Senere kom herredet under Hald Len og fra 1660 Hald Amt; I 1794 kom det under det da oprettede Viborg Amt.

Nørlyng Herred grænser mod nord til Rinds Herred,
hvorfra det skilles ved Skals Å, og Hjarbæk Fjord, mod vest til Fjends Herred og mod syd og sydøst til Lysgård , Middelsom og Sønderlyng Herreder samt mod nordøst til Randers Amt (Nørhald og Onsild Herred).

I herredet ligger følgende sogne:

 Asmild Sogn – (Viborg Kommune)
 Bigum Sogn – (Tjele Kommune)
 Dollerup Sogn – (Viborg Kommune)
 Finderup Sogn – (Viborg Kommune)
 Fiskbæk Sogn – (Viborg Kommune)
 Gråbrødre Sogn – (Viborg Kommune) – (Nørre Sogn, fra 1813 under Domsognet)
 Lindum Sogn – (Tjele Kommune)
 Løvel Sogn – (Tjele Kommune)
 Pederstrup Sogn – (Tjele Kommune)
 Ravnstrup Sogn – (Viborg Kommune)
 Romlund Sogn – (Viborg Kommune)
 Rødding Sogn – (Tjele Kommune)
 Søndre Sogn – (Viborg Kommune) – (Også kaldet Sortebrødre Sogn)
 Tapdrup Sogn – (Viborg Kommune)
 Vammen Sogn – (Tjele Kommune)
 Viborg Domsogn – (Viborg Kommune)
 Viborg Tugthus Sogn – (Viborg Kommune)
 Vorde Sogn – (Viborg Kommune)

Eksterne kilder og henvisninger 

  

Herreder i Viborg Amt
Panevėžys

Panevėžys er en by i det nordøstlige Litauen med et indbyggertal på 98.258(2018), hvilket gør den til landets femtestørste. Byen er hovedstad i Panevėžys apskritis.

Næringsliv i Panevėžys 

I 1902 blev bryggeriet Kalnapilis grundlagt i Panevėžys. Bryggeriet er i dag en del af den danske bryggerigruppe Royal Unibrew og er bryggeriet med den hurtigst voksende omsætning i Litauen.

Sport 

Panevėžys har to fodboldklubber, der spiller i den bedste litauiske række, FK Panevėžys og FA Panevėžys (fodboldakademi).

 Aukštaitijos stadionas;
 „Žemynos“ progimnazijos stadionas.

Tidligere fodboldklubber:
 FK Ekranas Panevėžys.

Panevėžys' venskabsbyer 

Panevėžys har 10 venskabsbyer:

Kilder

Eksterne henvisninger 

 Welcome to Panevėžys!  

 
Kommuner i Panevėžys amt
Byer i Panevėžys amt
Nemunas

Nemunas (,  ,  , , ), også kendt som Memel, er en flod, der udspringer i Hviderusland og flyder gennem Litauen, før den munder ud i Østersøen. Den sidste del af floden danner grænse mellem Litauen og den russiske eksklave Kaliningrad oblast. Denne del lå tidligere indenfor Det Tyske Riges grænser (Østpreussen) og nævnes i den tyske nationalsang som den østlige grænse. Flodens samlede længde er 937 km.

Afvandingsområde og bifloder 

Nemunas samlede afvandingsareal er på 98.200 km², 46.700 km² af området i Litauen, 45.450 km² i Hviderusland, 2.520 km² i Polen, 3.170 km² i Rusland og de 88 km² i Letland.

I Hviderusland har Nemunas en lang række bifloder fra venstre og højre, mens alle de større bifloder Litauen, bortset fra Šešupė, strømmer til fra højre. Nemunas har i alt 180 bifloder, blandt andet:

Kilder

Eksterne henvisninger
Løbehøne

Løbehønen (Turnix sylvaticus) er en 15 cm stor fugl i familien løbehøns. Den lever fra Afrika i øst til tropisk Asien i øst. Arten er kendt for at skjule sig godt og flyver helst ikke.

Løbehønen fandtes tidligere i Europa, men den sidste population i Spanien regnes siden 2018 for at være forsvundet.

Noter

Afrikas fugle
Fugle fra Sydasien
Fugle fra Sydøstasien
Løbehøns
Sønderlyng Herred

Sønderlyng Herred hed i Kong Valdemars Jordebog Lyungæhæreth syndræ og hørte i middelalderen til Ommersyssel; Senere kom det under Dronningborg Len og fra 1660 Dronningborg Amt; I 1794 kom herredet under det da oprettede Viborg Amt. Sønderlyng Herred grænser mod nordvest til Nørlyng Herred, hvorfra det grænsen for en stor del dannes af Tjele Å og Tjele Langsø, mod syd til 
Middelsom Herred, hvorfra det skilles ved Nørreå, og mod nordøst og øst til Randers Amt 
(Galten Herred , Støvring Herred og Nørhald Herred).

I herredet ligger følgende sogne:
 Hammershøj Sogn – (Tjele Kommune)
 Hornbæk Sogn – (Randers Kommune)
 Kvorning Sogn – (Tjele Kommune)
 Læsten Sogn – (Purhus Kommune)
 Nørbæk Sogn – (Purhus Kommune)
 Nørre Vinge Sogn – (Tjele Kommune)
 Sønderbæk Sogn – (Purhus Kommune)
 Tjele Sogn – (Tjele Kommune)
 Tånum Sogn – (Randers Kommune)
 Vejrum Sogn – (Tjele Kommune)
 Viskum Sogn – (Tjele Kommune)
 Vorning Sogn – (Tjele Kommune)
 Ålum Sogn – (Purhus Kommune)
 Ørum Sogn – (Tjele Kommune)
 Øster Bjerregrav Sogn – (Purhus Kommune)

Eksterne kilder og henvisninger 

  

Herreder i Viborg Amt
Nationale kendingsbogstaver

Nationale kendingsbogstaver bruges i flere sammenhænge:

På biler
På fly
På internettet – også kaldet landedomæner
Perlehøne

Perlehøne (Numida meleagris) er en fugleart, der lever i det subsahariske Afrika. Perlehønen er det eneste medlem af slægten Numida.

Noter 
 Netfugl.dk 
 Avibase - the world bird database

Perlehøns
Afrikas fugle
Lægesalvie

 
Lægesalvie (Salvia officinalis), ofte skrevet læge-salvie, er en halvbusk eller staude med en løs, opstigende vækstform. Hele planten dufter kraftigt aromatisk, og den indeholder stoffer, der er bakteriedræbende. Bladene kan bruges ved tilberedning af fede kødretter.

Beskrivelse 
Stænglerne er firkantede med en bark, som først er grågrøn og håret, men som senere bliver lysegrå og furet. bladene er ovale med bugtet rand. Over- og underside er lyst grågrønne og meget rynkede.

Blomsterne sidder i aks for enden af særlige skud. De er lyseblå og uregelmæssige. Frøene er små, runde nødder. De modner godt på de rette voksesteder og kan spire under gode forhold.

Rodnettet består af en kraftig og dybtgående pælerod med talrige siderødder.

Højde x bredde og årlig tilvækst: 0,60 x 0,60 m (25 x 25 cm/år).

Hjemsted 
Lægesalvie hører hjemme i det østlige Middelhavsområde (Grækenland, Albanien, Kroatien og Italien). Arten vokser på lysåbne steder i klippefyldte, kalkrige og tørre makiområder ved Middelhavet.

I den sydøstlige del af halvøen Peloponnes i Grækenland finder man bjerget Sangias. På dette bjergs kalkstenskråninger og i en højde af 150-350 meter over havet vokser arten i en tørkepræget vegetation sammen med bl.a. arter af alant, klokke, krognål, snerre, og springknap foruden almindelig løvehale, bleg tandbæger, Centaurea raphanina (en art af knopurt), Coridothymus capitatus (en art af timian), Genista acanthoclada (en art af visse), johannesbrød, liden rustbregne, mastikstræ, Onosma graecum (en art af æseltunge) og Stachys candida (en art af galtetand),

Note 

Flerårige urter
Nytteplanter fra Europa
Krydderurter
Lægeplanter
Blå blomster
Salvie-slægten
Engsalvie

 
Engsalvie (Salvia pratensis), ofte skrevet eng-salvie, er en 30-80 cm høj urt, der i Danmark er meget sjælden langs vejkanter og på skrænter. Planten lugter ikke ved berøring i modsæting til f.eks. Læge-Salvie.

Beskrivelse 
Engsalvie er en flerårig urt, der danner bladroset. Bladene er langstilkede og smalt ovale. De er netagtigt rynkede, og randen er skarpt og uregelmæssigt takket. Oversiden er mørkegrøn, mens undersiden er lyst grågrøn.

Blomsterstænglerne er tydeligt firkantede, tæt hårede og lysegrønne med smalle, modsatte blade. Blomsterne sidder i et aks yderst på stænglen. De er blåviolette og uregelmæssige læbeblomster. Planten danner masser af spirevillige frø hvert år.

Rodnettet består af en tyk, dybtgående hovedrod og masser af finrødder.

Højde x bredde og årlig tilvækst: 0,25 × 0,5 m (25 × 5 cm/år), heri dog ikke medregnet de blomstrende skud, som når op i 50-60 cm højde.

Voksested 

Engsalvie er udbredt over det meste af det sydlige og østlige Europa, hvor den vokser på tørre, frodige enge. I halvtørre græsområder i Böhmen, Mähren og Slovakiet findes arten på kalkbund sammen med bl.a. cypresvortemælk, foderesparsette, grenet edderkopurt, gul skabiose, pilebladet tusindstråle, Polygala major (en art af mælkeurt), storblomstret brunelle, tidlig timian og virgilasters

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Flerårige urter
Blå blomster
Haveplanter
Salvie-slægten
Texassalvie

Texas-Salvie (Salvia farinacea) er en plante, der anvendes som prydplante i haver og som kun overlever som énårig i Danmark.

Blå blomster
Salvie-slægten
Bækken

Bækken kan henvise til flere artikler:
 Bækken (anatomi) – området mellem hofteknoglerne og skambenet
 Bækken (musik) – rund metalplade.
 Bækken (beholder) – en rund eller aflang beholder som sengeliggende patienter kan benytte i stedet for toiletbesøg.
 Bækken (geologi) - sænkning eller fordybning i jordskorpen, f.eks. forårsaget af en gletsjer
 stednavne
 Bækken (Hjørring Kommune) – bebyggelse i Asdal og Uggerby sogne, uden for Hirtshals
 Bækken (Gammel Rye Sogn) – en bebyggelse i Gammel Rye Sogn, Skanderborg Kommune
 Bækken (Rinkenæs Sogn) – en bebyggelse og et ejerlav i Rinkenæs Sogn, Sønderborg Kommune
 Bækken (Tranum Sogn) – en bebyggelse i Tranum Sogn, Jammerbugt Kommune
 Se også
 Bæk (flertydig)
Sandvig

Sandvig kan henvise til flere stednavne i Danmark og Sydslesvig:
 Sandvig (Svenstrup Sogn) – en bebyggelse i Svenstrup Sogn, Sønderborg Kommune
 Allinge-Sandvig – en bebyggelse og et ejerlav i Allinge-Sandvig Sogn, Bornholms Regionskommune - del af Allinge-Sandvig
 Sandvig (Mern Sogn) – en bebyggelse og et ejerlav i Mern Sogn, Vordingborg Kommune
 Sandvig (Havnbjerg Sogn) – et vandareal i Havnbjerg Sogn, Sønderborg Kommune
 Sandvig (Lyksborg) - en strand og bebyggelse i Lyksborg, Sydslesvig
 Sandvig (bugt) - en bugt - sydøst for Haderslev (Q23739906)
 Sandvig (Færøerne) - er også det danske navn for den færøske bygd Sandvík

Navne 
Sandvig bruges også et efternavn på en række personer:
Bertel Christian Sandvig (1752–1786), dansk historiker
Anders Sandvig (1862–1950), norsk tandlæge og grundlægger af frilandsmuseet Maihaugen
Bente Sandvig, norsk politiker
Dagmar Sandvig (1921–1989), norsk politiker
Helene Sandvig (født 1968), norsk journalist
Jake Sandvig (født 1986), amerikansk skuespiller
K.A. Jensen

Kai Arne Jensen (27. marts 1908 i København – 15. maj 1992) var en af 1900-tallets største danske kemikere.

Eksterne links og henvisninger 

  K.A. JENSEN – EN POLYHISTOR I DANSK KEMI. dansk kemi
 K. A. Jensen − en dansk kemiker. Sproget som Redskab 

Kemikere fra Danmark
Modtagere af H.C. Ørsted Medaljen
Panserbasse

Panserbasse er en dansk film fra 1936, instrueret og skrevet af Alice O'Fredericks og Lau Lauritzen jun

Medvirkende 
 Ib Schønberg 
 Connie Meiling 
 Arthur Jensen 
 Lis Smed 
 Ellen Jansø
 Aage Fønss 
 Gunnar Lauring
 Karen Lykkehus

Eksterne henvisninger 
 

Danske film fra 1936
Film instrueret af Lau Lauritzen junior
Film instrueret af Alice O'Fredericks
Slå først, Frede!

Slå først, Frede! er en dansk spillefilm fra 1965 instrueret af Erik Balling, med manuskript af Erik Balling, Henning Bahs og Bengt Janus.

Filmen er en parodi på James Bond-filmene og sammen med efterfølgeren Slap af, Frede kan den ses som forløber for Olsen-banden-filmene. Mange af ophavsmændene er de samme, megen af humoren er den samme, og så er ikke mindst de tre Olsen-bande-medlemmer med i filmen.

Filmen gav to Bodil-priser i 1966: For årets bedste danske film, og for bedste mandlige birolle til Poul Bundgaard.

Handling 
Vi træffer den vitale, altid veloplagte Frede Hansen ombord på færgen  mellem Gedser og Travemünde. Han er i festligt selskab på vej hjem til Odense efter en tur sydpå. Han er agent i spøg og skæmt. Han har hele sin blanke, sorte attaché-taske fuld af spøgefulde påhit. Imidlertid befinder der sig endnu en blank, sort attachétaske ombord. Den er nøjagtig mage til Fredes. Dens ejermand er agent - hemmelig agent.

Medvirkende
Morten Grunwald som Frede Hansen
Ove Sprogøe som Agent Smith
Poul Bundgaard som Kolick
Essy Persson
Martin Hansen
John Wittig
Frankie Steele
Jørgen Blaksted
Edward Fleming
Valsø Holm

Referencer

Eksterne Henvisninger 

Spillefilm fra Danmark
Danske film fra 1965
Film instrueret af Erik Balling
Bodilprisen for bedste danske film
Spionfilm
Komediefilm fra Danmark
Dansksprogede film
Slap af, Frede!

Slap af, Frede! er en dansk film fra 1966 instrueret af Erik Balling, med manuskript af Erik Balling, Henning Bahs og Bengt Janus.

Filmen er en fortsættelse af Slå først, Frede! (1965) og har et par af figurerne fælles med denne, mest markant 'Frede', der spilles af Morten Grunwald.

Medvirkende 
Blandt de medvirkende i filmen er:
 Dirch Passer
 Morten Grunwald
 Ove Sprogøe
 Erik Mørk
 Hanne Borchsenius
 Carl Ottosen
 Clara Pontoppidan
 Asbjørn Andersen

Eksterne henvisninger 
 

Danske film fra 1966
Film instrueret af Erik Balling
Spionfilm
Komediefilm fra Danmark
Tucson

Tucson (udtale: /ˈtusɑn/) er en by i den sydlige del af staten Arizona i USA. Tucson er administrativt centrum i det amerikanske county Pima County. Tucson er den største by i den sydlige del af delstaten og er den andenstørste by i Arizona efter Phoenix. Byen er beliggende ved floden Santa Cruz River.

Historie 

Denne dynamiske by med mere end 700.000 mennesker for foden af Santa Catalina-bjergene har eksisteret som samfund helt tilbage til det 1. århundrede, da Hohokam-indianere boede under ørkensolen.

Den spanske erobring begyndte i det 16. århundrede. I området, hvor der allerede i en årrække havde ligget en spansk jesuitermission, anlagdes der af spanierne et fort i 1776 og dette blev begyndelsen på den senere by Tucson. Selve navnet Tucson stammer fra lokale oprindelige sprog, og refererer til de mørke vulkanske bjerge, der findes på byens vestlige side.

Området blev mexicansk ejendom i 1821 og til sidst en del af USA ved indgåelse af Gadsden-aftalen i 1853. Tucson reflekterer mange forskellige kulturer. Byens arkitektur, vejnavne, restauranter, forretninger, kunst og mennesker er en blanding af indiansk, spansk og angelsaksisk indflydelse.

Klima 
Byen har i gennemsnit 350 solskinsdage om året.

Kilder

Eksterne henvisninger 

 City of Tucson 
 University of Arizona

 
Byer i Arizona
Nørresø

Nørresø har flere betydninger:
 Nørresø (Brahetrolleborg) – en sø i Brahetrolleborg Sogn, Faaborg-Midtfyn Kommune
 Nørresø (Maribosøerne) – en sø i Maribo Domsogn, Lolland Kommune
 Nørresø (Rosmus Sogn) – en sø i Rosmus Sogn, Syddjurs Kommune
 Nørresø (Ringkøbing-Skjern Kommune) – en sø i Husby Sogn og Vedersø Sogn i Ringkøbing-Skjern Kommune
 Nørresø (Viborg) – en af Viborgsøerne.
Holtenå

Holtenå (dansk) eller Holtenau (tysk) er en bydel i Kiel beliggende i den sydøstlige del af halvøen Jernved ved udgangen af Kielerkanalen i Kielerfjorden. Holtenå ligger dermed ved grænsen mellem Sydslesvig og Holsten. Byen var en del af Hertugdømmet Slesvig, men blev indlemmet i den holstenske storby Kiel i 1922. Bydelen grænser mod nord og vest til Frederiksort og Altenholz.

Den ved Kielerkanalen beliggende by blev tidligere kaldt lodsernes by. Før anlægelsen af Kielerkanalen lå byen ved Ejderkanalen. Det gamle pakhus vidner endnu om den gamle Ejderkanal. Ved valgene i 1867 til den preussiske landdag og den nordtyske rigsdag stemte næste alle vælgere i Holtenå på dansksindede kandidater.

Eksterne henvisninger 

 Holtenau-Info

Kiel
Bydele og forstæder i Tyskland
Svans

Svans har flere betydninger:
 svans betyder hale – dette er den oprindelige betydning
 Svans eller Svansø er en halvø i Sydslesvig. Se: Svans (Slesvig); Dens tyske navn er Schwansen.
 svans er et nedgørende synonym for homoseksuel mand
 svans gangbroen/drejearmen på bagsiden af en stubmølle
 Svans (film) – dansk kortfilm fra 2016 instrueret af Martin Reinhard
Milwaukee

Milwaukee er en by i den amerikanske delstat Wisconsin med 594.833 indbyggere i 2010. Det er den største by i staten og den 30. største by i USA. Byen er beliggende i den sydøstlige del af delstaten ved Michigan-søens vestlige bred.

Milwaukee er et stort kommercielt, kulturelt og industrielt centrum samt et vigtig jernbaneknudepunkt. Byens universitet Marquette University blev grundlagt i 1881. Byen er kendt for at huse to af USA's største bryggerier – Miller og Pabst, og så er motorcykelfabrikanten Harley-Davidson grundlagt i byen. Milwaukee har bevaret sin historiske arv og er en populær destination for turister interesseret i arkitektur og kulturhistorie.

Milwaukee er ligeledes en populær by inden for sejlsport, wind- og kitesurfing samt vandsportsfaciliteter langs Michigan-søen. Desuden er den også kendt for Milwaukee Art Museum, en arkitektonisk perle, der er designet af Santiago Calatrava, og sommerfesten, en årlig musikfestival ved søen. Baseballholdet Milwaukee Brewers har hjemsted i Miller Park. Nogle af byens bedst kendte turistattraktioner omfatter basilikaen St. Josaphat, den katolske kirke St. Stanislaus fra 1866, Milwaukee City Hall fra 1896 – med sin 108-meter høje klokketårn og moskéen Tripoli Shrine templet fra 1928 – som er et berømt vartegn i byen. Moskéen er bygget med inspiration fra Taj Mahal i Indien.

Byen har også en zoologisk-, og botanisk have samt en række parker og rekreative områder. Desuden er byen også kendt for at have et pulserende natteliv med teater, kasinoer, restauranter og natklubber. Milwaukee er desuden vært for mange årlige festivaler, og kaldes derfor ofte "The City of Festivals". Den nærmeste lufthavn er General Mitchell International Airport, der ligger 13 km syd for centrum.

Byen anlagdes af franske missionærer i 1833. Navnet Milwaukee stammer fra et lokalt oprindeligt sprog, men den præcise betydning af ordet af uvis. Tilnavnet "the German Athens of America" ("det tyske Amerikas Athen") opstod ca. 1900, da mere end hver anden indbygger var af tysk herkomst. Andre store etniske grupper i byen inkluderer irsk, polsk, italiensk og jødisk. Derudover var Milwaukee centrum for islandsk indvandring i De Forenede Stater.

Klimaet 
Milwaukee er kendt for varme somre og kolde vintre. Den gennemsnitlige temperatur i januar er -6,7 ° C, i juli er den 23,1 ° C. Den gennemsnitlige årlige nedbør er 790,2 mm (data baseret på måleperioden 1961-1990).

Berømte Mennesker 
 Gene Wilder

Overskriftstekst

Eksterne henvisninger 
 www.city.milwaukee.gov, byens officielle hjemmeside

Byer i Wisconsin
Knoppix

Knoppix er en gratis Linux-distribution, der er baseret på Debian-distributionen. Knoppix er beregnet til at blive brugt direkte fra en cd-rom uden en installation på computerens harddisk. Distributionen er kendt for en meget velfungerende automatisk opsætning af hardware.

Det er som regel en god idé for folk som vil skifte operativ system til Linux at prøve Knoppix først. De professionelle Linux-brugere benytter også Knoppix som et hjælpemiddel til at reparere tidligere Linuxinstallationer eller redde data hvis noget er gået galt. Også Windows-brugere kan bruge Knoppix som rednings-cd, da Linux også understøtter Microsofts filsystem FAT32 samt læsning af NTFS-filsystemet.

Der findes en dansk udgave kaldet Dappix, der er udarbejdet af SSLUG.

Knoppix udkommer både i en skrabet cd-version samt en komplet dvd-version.

Version 4-dvd'en understøtter også ISDN og DSL, samt skriving til NTFS på eksperimentiel basis.



Versioner 
 3.1 – 19. januar 2003
 3.2 – 26. juli 2003
 3.3 – 16. februar 2004
 3.4 – 17. maj 2004
 3.6 – 16. august 2004
 3.7 – 9. december 2004
 3.8.2 – 12. maj 2005
 3.9 – 1. juni 2005
 4.0 – 22. juni 2005
 4.0 opdateret – 16. august 2005
 4.0.2 – 23. september 2005
 5.0 – 25. februar 2006
 5.0.1 – 2. juni 2006
 5.1.0 – 30. december 2006
 5.1.1 – 5. januar 2007
 5.3.1 – 27. marts 2008
 6.2 – 18. november,2009
 6.4.3 – 20. december,2010

Eksterne henvisninger 

 Knoppix' officielle hjemmeside (på engelsk)
 Filspejl til download (på engelsk)

Debian
Næbtold på Færøerne

Næbtold (færøsk: nevtollur, norsk: nebbtoll) var en ordning på Færøerne mellem 1741 og 1881 for at reducere bestanden af skadelige rovfugle, især ravne. 

Ordningen tjente som en årlig forpligtelse til at indsende ét næb fra en rovfugl, alternativt to næb fra visse andre fugle.
Pligten gjaldt alle voksne mænd på Færøerne (fra 15 til 50 år),
med undtagelse af dem, der boede i Tórshavn.
Manglende indsendelse af næb resulterede i en bøde.

Indtil midten af 1800-tallet blev de indsamlede næb brændt ved Krákusteini (færøsk for "kragebjerget") i Tórshavn under Ólavsøka, derefter ved vårting i hver syssel.

Referencer 

Færøernes historie
Etableret i 1741
Ophørt i 1881